31.10.2022
RO
Jurnalul Oficial al Uniunii Europene
L 282/139
SECȚIUNEA IV PRODUSE ALE INDUSTRIEI ALIMENTARE; BĂUTURI, LICHIDE ALCOOLICE ȘI OȚET; TUTUN ȘI ÎNLOCUITORI DE TUTUN PRELUCRAȚI; PRODUSE, CARE CONȚIN SAU NU NICOTINĂ, DESTINATE INHALĂRII FĂRĂ ARDERE; ALTE PRODUSE CARE CONȚIN NICOTINĂ DESTINATE ABSORBȚIEI NICOTINEI ÎN CORPUL UMAN Notă de secţiune 1.
La această secțiune, expresia „aglomerate sub formă de pelete” înseamnă produsele prezentate sub formă de cilindri, sfere etc., aglomerate fie prin simplă presare, fie prin adăugarea unui liant într-o proporție de maximum 3 % din greutate.
CAPITOLUL 16 PREPARATE DIN CARNE, DIN PEȘTE, DIN CRUSTACEE, DIN MOLUȘTE, DIN ALTE NEVERTEBRATE ACVATICE SAU DIN INSECTE Note de capitol 1.
Prezentul capitol nu cuprinde carnea, organele, peștii, crustaceele, moluștele, alte nevertebrate acvatice sau insectele, preparate sau conservate prin procedeele enumerate în capitolul 2 sau 3, în nota 6 la Capitolul 4 sau la poziția 0504. 2.
Preparatele alimentare se clasifică la prezentul capitol cu condiția ca acestea să conțină peste 20 % din greutate cârnați, cârnăciori, salamuri, carne, organe, sânge, insecte, pește sau crustacee, moluște sau alte nevertebrate acvatice sau o combinație din aceste produse.
În cazul în care preparatele conțin două sau mai multe din produsele menționate mai sus, acestea se clasifică la poziția din Capitolul 16 care corespunde componentei care predomină în greutate.
Aceste dispoziții nu se aplică nici produselor umplute de la poziția 1902, nici preparatelor de la pozițiile 2103 sau 2104.
Pentru preparatele care conțin ficat, dispozițiile celei de-a doua fraze de mai sus nu se aplică pentru determinarea subpozițiilor în interiorul pozițiilor 1601 și 1602.
Note de subpoziții 1.
În sensul subpoziției 1602 10, expresia „preparate omogenizate” înseamnă preparatele din carne, din organe, din sânge sau din insecte, fin omogenizate, condiționate pentru vânzarea cu amănuntul ca alimente potrivite pentru sugari sau pentru copiii de vârstă mică sau în scopuri dietetice, ambalate în recipiente cu un conținut de maximum 250 g.
Pentru aplicarea acestei definiții, nu se ține seama de diversele ingrediente adăugate, după caz, la preparare, în cantități mici, pentru asezonare, pentru conservare ori pentru alte scopuri.
Aceste preparate pot conține, în cantități mici, fragmente vizibile de carne, de organe sau de insecte.
Această subpoziție 1602 10 se aplică prioritar față de toate celelalte subpoziții din cadrul poziției 1602. 2.
Peștii, crustaceele, moluștele și alte nevertebrate acvatice menționați la subpozițiile de la pozițiile 1604 sau 1605, numai prin numele lor comun, aparțin acelorași specii ca acelea care sunt menționate la capitolul 3 sub aceleași denumiri.
Note complementare 1.
În sensul subpozițiilor 1602 31 11, 1602 32 11, 1602 39 21, 1602 50 10 și 1602 90 61, se consideră ca „nefierte” produsele care nu au fost supuse unui tratament termic sau care au fost supuse unui tratament termic insuficient pentru a asigura coagularea proteinelor din carne în tot produsul și care, din acest motiv, în cazul subpozițiilor 1602 50 10 și 1602 90 61, prezintă urme de lichid roz pe suprafața tăiată când produsul este tăiat de-a lungul unui plan care trece prin partea sa cea mai groasă. 2.
În sensul subpozițiilor 1602 41 10, 1602 42 10 și 1602 49 11-1602 49 15, expresia „părți din acestea” se aplică numai preparatelor și conservelor din carne care, datorită mărimii și caracteristicilor coerente ale țesutului muscular, sunt identificabile ca fiind obținute din jambon, spinare, coloana vertebrală sau spată de porc domestic, după caz.